टाइनी टोट्स इंग्लिश सी. स्कूल में विज्ञान प्रदर्शनी
टाइनीटोट्स इंग्लिश सीनियर सेकंडरी स्कूल बोरीफ में डॉ. सी.वी. रमन को श्रद्धांजलि अर्पित करते हुए विज्ञान प्रदर्शनी का आयोजन किया गया। प्रदर्शनी के अंतर्गत विद्यालय के सीनियर एवं जूनियर ग्रुप ने चलित मॉडल, हाइड्रोइलेक्ट्रिक पावर स्टेशन, सोलर पैनल, मॉडर्न सिंचाई तकनीक, पर्यावरण संतुलन संरक्षण विधियां, किडनी मॉडल, इलेक्ट्रिक मोटर आदि का प्रदर्शन किया। इससे पूर्व मुख्य अतिथि डी.बी. सिंह तोमर ने प्रदर्शनी का शुभारंभ किया। विद्यालय की प्रधानाचार्या डॉ. अपर्णा ठाकुर ने विज्ञान को वरदान एवं जीवन को दिशा देने योग्य बताया। मुख्य अतिथि डी.बी. सिंह तोमर ने बच्चों को राष्ट्रीय स्तर पर विज्ञान समारोह में भाग लेने के लिए प्रोत्साहित किया। विज्ञान की अध्यापिकाएं हिना श्रीवास्तव, श्वेता गोयल, राधा तोमर को प्रधानाचार्या ने धन्यवाद किया। संचालिका सुरभि नामा ने सीनियर एवं जूनियर वर्ग में प्रथम, द्वितीय, तृतीय और सांत्वना पुरस्कारों की घोषणा की। इसके बाद विजेताओं को मुख्य अतिथि द्वारा पुरस्कार देकर सम्मानित किया गया।
mag_Deva hin_Deva